OpenLLM-France/wikimedia huggingface dataset:
# Paul Egli

Paul Egli (Dürnten, 18 d'agost de 1911 - Dürnten, 23 de gener de 1997) va ser un ciclista suís, professional entre 1933 i 1945.
El 1933, com a amateur, fou Campió del Món en carretera. Aquell mateix any es convertí en professional, i ho fou fins al 1945. En aquests anys aconseguí una quinzena de victòries, entre les que destaquen una etapa al Tour de França de 1936,edició en la què també va vestir el mallot groc durant una etapa, dos campionats de Suïssa en ruta i tres Campionats de Zuric.

## Palmarès

* 1932 (amateur)
** Campió de Suïssa de ciclocròs
* 1933 (amateur)
** 1r al Campionat del món en ruta amateur
** 1r del Campionat de Zúric
* 1934
** 1r del Campionat de Zúric
** Vencedor d'una etapa de la Volta a Suïssa
** Vencedor d'una etapa del Critèrium de Midi
* 1935
** Campió de Suïssa en ruta
** 1r del Campionat de Zúric
** Vencedor d'una etapa de la Volta a Euskadi
* 1936
** Campió de Suïssa en ruta
** Vencedor de dues etapes de la Volta a Suïssa
** Vencedor d'una etapa al Tour de França
* 1937
** 1r del Critèrium de Lucerna
** Vencedor d'una etapa de la Volta a Suïssa
** 3r al Campionat del Món de ciclisme
* 1938
** 2n al Campionat del Món de ciclisme
* 1940
** Campió Militar de Suïssa
* 1941
** 1r del Tour del Nord-oest
* 1942
** 1r del Campionat de Zúric

### Resultats al Tour de França

* 1936. Abandona (10a etapa), vencedor d'una etapa i mallot groc durant una etapa
* 1937. 29è de la classificació general
* 1938. 31è de la classificació general

## Referències

* ↑ «EGLI Paul». [Consulta: 16 novembre 2024].
* ↑ «Paul Egli, das Kämpferherz auf zwei Rädern» (en alemany estàndard suís), 23-01-2021. [Consulta: 16 novembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Paul EGLI» (en italià). [Consulta: 16 novembre 2024].
* ↑ «Palmarès de Paul Egli (Sui)». [Consulta: 16 novembre 2024].

## Enllaços externs

* Palmarès de Paul Egli (francès)
# Acatist

L'Acatist (grec: Ἀκάθιστος, Akàthistos, ‘no assegut’) és un tipus d'himne cantat generalment pels cristians ortodoxos o catòlics orientals, dedicats a un sant, un esdeveniment sagrat o una de les persones que formen la Santíssima Trinitat. El seu nom fa referència al fet que els feligresos, tret que siguin d'edat molt avançada o estiguin malalts, han de romandre dempeus mentre es canta o, en alguns casos, durant tota la missa. Les misses ortodoxes i catòliques orientals segueixen un conjunt de regles molt complexes que dicten quan toca seure, restar dempeus, inclinar-se o prostrar-se. La lectura de l'Evangeli i el cant de l'Acatist són els únics moments en els quals tothom ha de restar dempeus.
Pertany al gènere kontàkion. L'Acatist de la Mare de Déu també es coneix per les tres primeres paraules del seu proemi, «Τῇ ὑπερμάχῳ στρατηγῷ» (Ti ipermakho stratigó), que es refereixen a la Verge Maria. És l'himne marià més famós.

## Text original i traducció lliure del proemi de l'Acatist de la Mare de Déu

| « | Τῇ ὑπερμάχῳ στρατηγῷ τὰ νικητήρια, ὡς λυτρωθεῖσα τῶν δεινῶν εὐχαριστήρια, ἀναγράφω σοι ἡ Πόλις σου Θεοτόκε. Ἀλλ' ὡς ἔχουσα τὸ κράτος ἀπροσμάχητον, ἐκ παντοίων με κινδύνων ἐλευθέρωσον, ἵνα κράζω σοιˑˑ• Χαῖρε, Νύμφη ἀνύμφευτε | A la general defensora, [jo], la vostra ciutat, redimida de perills terribles, us dedico, Mare de Déu, els trofeus de la victòria i els himnes d'acció de gràcies. Amb el vostre poder invencible, deslliureu-me de qualsevol mal a fi que pugui exclamar: "Salve, esposa sense esposar!" | » |

## Notes

* ↑ Literalment, 'A la general defensora', tot i que sovint es tradueix per 'A la general imbatible'.

## Referències

* 1 2 «Acatist». Gran Enciclopèdia de la Música. Grup Enciclopèdia Catalana. [Consulta: 5 juny 2021].
* ↑ Hurbanič, 2019, p. 2.

## Vegeu també

* Maria, mare de Jesús

## Bibliografia

* Hurbanič, M. The Avar Siege of Constantinople in 626: History and Legend (en anglès). Palgrave Macmillan, 2019. DOI 10.1007/978-3-030-16684-7. ISBN 978-3-030-16684-7.
# Sant Llàtzer

«Sant Llàtzer» té aquests significats:
* Sant Llàtzer el Pintor
* Sant Llàtzer d'Ais, bisbe d'Ais de Provença al segle v, no canonitzat però venerat per la confusió amb Llàtzer de Betània
* Sant Llàtzer de Betània, amic de Jesús i llegendari bisbe de Marsella, al segle I
* Sant Llàtzer de Constantinoble, monjo i pintor romà d'Orient, mort en 867
* Sant Llàtzer de Sèrbia, príncep de Sèrbia, venerat a l'Església Ortodoxa
* Sant Llàtzer el leprós, personatge del Nou Testament, venerat com a sant
* Mas de Sant Llàtzer
* Hospital de Sant Llàtzer, a Barcelona
* Hospital de Sant Llàtzer, a Terrassa
* Hospital de Sant Llàtzer, a Girona
* Raval de la ciutat de Tortosa
# Marc Papiri Cras (dictador 332 aC)

Marc Papiri Cras (en llatí Marcus Papirius Crassus), probablement germà del dictador i cònsol Luci Papiri Cras, va ser un magistrat romà. Formava part de la gens Papíria, una família romana d'origen plebeu.
Segons explica Titus Livi, va ser nomenat dictador l'any 332 aC per conduir la guerra contra els gals que es creia que estaven a punt d'envair territori romà. Va deixar el càrrec quan es va comprovar que la sospita no tenia fonament.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 882.
# René Strehler

René Strehler (Affoltern am Albis, Zuric, 13 d'abril de 1934) és un ciclista suís, ja retirat, que va ser professional entre 1955 i 1962.
En el seu palmarès destaca el Campionat de Suïssa en ruta de 1960 i el Tour de Romandia de 1955, així com diverses etapes a la Volta a Suïssa.

## Palmarès

* 1955
** 1r del Tour de Romandia i vencedor de 2 etapes
** Vencedor d'una etapa a la Volta a Suïssa
* 1956
** Vencedor d'una etapa del Tour de Romandia
** Vencedor de 3 etapes a la Volta a Suïssa
* 1960
** Campió de Suïssa en ruta
** 1r de la Berna-Ginebra
** 1r del Tour del Nord-oest

### Resultats al Tour de França

* 1960. 37è de la classificació general

## Referències

* ↑ «STREHLER René». [Consulta: 2 febrer 2024].
* ↑ ONLUS®, Museo del Ciclismo Associazione Culturale. «Museo del Ciclismo - René STREHLER» (en italià). [Consulta: 2 febrer 2024].
# Artur Peguera Anoro

Artur Peguera i Anoro (el Pont de Suert, Alta Ribagorça, 1964) és un periodista esportiu català.
S'inicià col·laborant en els diaris Sport i La Mañana, i en la Cadena SER a Lleida, on feu el seguiment de la Unió Esportiva Lleida a primera divisió (1993-94). Posteriorment, també feu el seguiment del Barça B. Mės endavant passa a treballar a Televisió de Catalunya, on presenta la informació esportiva dels telenotícies.
Va néixer al Pont de Suert, i allà va viure fins als 10 anys, quan amb la seva família es traslladà a Lugo, a Galícia, on destinaren al seu pare, com a corresponsal de premsa. Després també ha viscut a Lleida, a Barcelona i a Cubelles.
Més enllà de la seva professió, en l'aspecte social, també ha col·laborat en causes benèfiques i s'ha bolcat en organitzacions que lluiten per la igualtat en discapacitats, com la Fundació ASPASIM, on des de l'organització li han proposat una sèrie de reptes per a recaptar diners i així, poder disposar d'unes instal·lacions dignes per a la pràctica d'esport de discapacitats.
La seva filla, Júlia Peguera, també treballa com a periodista a programes de Barça TV i TV3. Divorciat, la seva darrera parella reconeguda és Cristina Riba i Roig.

## Referències

* ↑ «Artur Peguera Anoro». Enciclopèdia de l'esport català. Barcelona: Grup Enciclopèdia Catalana.
* ↑ Escales, Carme «Artur Peguera: "El Pont és el cor que batega per tota la comarca"». El Periódico, 22-01-2014 [Consulta: 15 maig 2021].
* ↑ «Artur Peguera – Presentador d'Esports del telenotícies de TV3. El presentador d'Esports de TV3, Artur Peguera és el pregoner de la Festa Major». Ràdio Cubelles, 11-08-2010 [Consulta: 15 maig 2021].
* ↑ «Artur Peguera». Lleida.com. [Consulta: 15 maig 2021].
* ↑ «La filla d'Artur Peguera d'Esports: una fabulosa periodista de Barça TV i TV3». El Nacional, 13-05-2021 [Consulta: 15 maig 2021].
* ↑ Villanueva, Marc «Amor sorpresa a TV3: Cristina Riba i Artur Peguera del "Telenotícies" són parella sentimental». El Nacional, 12-05-2021 [Consulta: 15 maig 2021].
# Seoane

«Seoane» té aquests significats:
* Seoane do Courel, parròquia i localitat del municipi gallec de Folgoso do Courel, a la província de Lugo
* Biografies:
** Antonio Seoane Hoyos (Alcalá del Río, 1790 - Puerto de Santa María, 1862), militar i polític liberal espanyol, ministre durant la minoria d'edat d'Isabel II
** Antonio Seoane Sánchez (Boiro, 1906 - Camp de la rata, 1948), guerriller antifranquista gallec
** Eduardo Vega de Seoane y Echevarría (San Fernando, Cadis, ? - Sant Sebastià, 1951), polític espanyol
** Diego Seoane Pérez (Ourense, 1988), futbolista gallec
** Joan Seoane, doctor en bioquímica i biologia molecular i investigador científic
** José María Seoane Buján (Vigo, 1913 - Madrid, 1989), actor espanyol
** Ignacio Seoane Fernández (Ribadavia, Ourense, 1900 - Vigo, 1936), dirigent socialista gallec
** Luís Seoane (Buenos Aires, Argentina, 1910- La Corunya, Espanya, 1979), dibuixant, pintor, gravador i escriptor argentí d'origen gallec
** Manuel Seoane (Avellaneda, 1902 - Berazategui, 1975), futbolista argentí de la dècada de 1920
** Mateo Seoane Sobral (Valladolid - 1791 - 1870), metge i naturista espanyol precursor de l'higienisme a Espanya
** Rosa María Seoane López (1972), advocada espanyola que ha tingut diverses responsabilitats a l'administració espanyola
** Xavier Seoane (La Corunya, 1954), poeta gallec
# Renata Chlumska

Renata Chlumska (9 de desembre de 1973 a Malmö, Suècia) és una aventurera i alpinista. Nascuda de pares txecs, té doble ciutadania, sueca i txeca.
El 1999 va esdevindre la primera dona sueca i txeca a ascendir l'Everest. Durant els anys 2005 i 2006 va dur endavant un repte anomenat "Aventura al voltant d'Amèrica" pels 48 estats continentals dels Estats Units. Ella va palejar un caiac des de Seattle fins a San Diego, va viatjar en bicicleta, transportant el caiac des de San Diego a Brownsville, Texas, va continuar fent caiac al voltant de Florida a Eastport, Maine, i llavors tornà a Seattle amb bicicleta. Fou la primera persona a circumnavegar 32 estats amb bicicleta i caiac.
Estava compromesa amb l'aventurer i muntanyenc suec Göran Kropp quan ell va morir en un accident d'escalada.

## Vegeu també

* Llista de dones exploradores i viatgeres.

## Referències

* ↑ "National Geographic Adventure Mag.: Q&A with Swedish Mountaineer Renata Chlumska" National Geographic, agost de 2003. Retrieved January 13, 2015.
* ↑ "Around America, by land and by sea" The Seattle Times,18 de setembre de 2006. Consultat el 13 de juny de 2015.
* ↑ «Swedish Adventurer Göran Kropp Killed in Fall». [Consulta: 3 gener 2018].

## Enllaços externs

* Renata Chlumska, pàgina web oficial.
# Alfred Rüegg

Alfred Freddy Rüegg (Zúric, 7 de maig de 1934 - Affoltern am Albis, 26 d'abril de 2010) va ser un ciclista suís que fou professional entre 1959 i 1967. Durant la seva carrera esportiva aconseguí destaquen les victòries en la Volta a Suïssa de 1960, el Campionat de Zúric de 1960 i el Campionat nacional en ruta de 1967.

## Palmarès

* 1957
** 1r al Giro del Mendrisiotto
* 1960
** 1r de la Volta a Suïssa, vencedor de 2 etapes i 1r de la classificació de la muntanya
** 1r al Campionat de Zúric
** Vencedor d'una etapa de la Volta a Alemanya
* 1961
** 1r al Tour del Nord-oest
** Vencedor d'una etapa al Tour de Romandia
** Vencedor d'una etapa de la Volta a Suïssa
* 1966
** Vencedor d'una etapa de la Volta a Suïssa
* 1967
** Campió de Suïssa de ciclisme en ruta

### Resultats al Tour de França

* 1961. 12è de la classificació general
* 1967. 35è de la classificació general

### Resultats al Giro d'Itàlia

* 1959. 64è de la classificació general
* 1960. 49è de la classificació general
* 1962. Abandona
* 1963. Abandona

## Referències

* ↑ «Fredy Rüegg n'est plus». [Consulta: 9 novembre 2022].
* ↑ «RUEGG Alfred 2». [Consulta: 9 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Alfred RUEGG» (en italià). [Consulta: 9 novembre 2022].

## Enllaços externs

* Palmarès d'Alfred Rüegge
# Departament Río Chico (Santa Cruz)

Río Chico és un departament de la província de Santa Cruz, a la patagònia argentina. Limita al nord amb el departament Lago Buenos Aires, a l'est amb Magallanes, al sud amb els de Corpen Aike i Lago Argentino i a l'oest amb la República de Xile. El seu nom prové del riu Chico, riu Andí que creua el departament d'est a oest i que aboca les seves aigües al Oceà Atlàntic a la ciutat de Puerto Santa Cruz. El departament compta amb dos municipis: Gobernador Gregores, cap del departament i Lago Posadas i diverses localitats i "estancias" de menor importància com: Bajo Caracoles, Río Olnie, Los Manantiales entre d'altres...
El poblament modern de la regió s'inicià els anys 20 del segle xx, quan es fundà el Cañadón León (actual Gobernador Gregores) i el poble de Hipólito Yrigoyen (actual Lago Posadas).
Evolució poblacional del departament Río Chico segons els diferents censos nacionals :
| | 1947 | 1960 | 1970 | 1980 | 1991 | 2001 | 2010 | 2018 |
| Població | 2.588 | 1.960 | 2.256 | 2.063 | 2.654 | 2.926 | 5.158 | 7.277 |
| Variació | - | -24,26% | +15,10% | -8,55% | +28,64% | +10,24% | +76,3% | +41,1% |

## Notes

* ↑ Dades de l'INDEC.
* ↑ Les dades del 2018 són projeccions de l'INDEC.

## Referències

* ↑ «Cuenca del Río Chico». [Consulta: 11 setembre 2019].
* ↑ «Municipios de la comunidad Río Chico». [Consulta: 11 setembre 2019].
* ↑ «Gobernador Gregores: Historia y leyendas». [Consulta: 11 setembre 2019].
# Creu de terme de Sant Martí Sesgueioles

La Creu de terme de Sant Martí Sesgueioles és una obra historicista de Sant Martí Sesgueioles (Anoia) inclosa a l'Inventari del Patrimoni Arquitectònic de Catalunya, situada a l'entrada del poble al peu de l'antic camí conegut com a strata cardonesa.

## Descripció

Mentre que el peu, la columna i el capitell són originals, la creu pròpiament dita és una reproducció fidedigna de l'original destruït en un accident de camió el 1980. La decoració dels braços de la creu és realitzada amb elements vegetals que emmarquen medallons on apareixen la crucifixió, al centre, i els símbols dels quatre evangelistes. La part original, molt malmesa, és de secció octogonal i està decorada amb escuts i figures quasi irreconeixibles.

## Referències

* ↑ «Creu de terme - Sant Martí Sesgueioles». Pobles de Catalunya. [Consulta: 1r maig 2020].
* ↑ «Creus de terme». Anoia Turisme. [Consulta: 1r maig 2020].
* ↑ «Creu de terme de Sant Martí Sesgueioles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 octubre 2018].
# Grégory Rast

Grégory Rast (Cham, 17 de gener de 1980) és un ciclista suís, ja retirat, que fou professional del 2001 fins al 2018. Actualment exerceix de director esportiu a l'equip Trek-Segafredo. Durant la seva carrera esportiva va córrer als equips Post Swiss Team, Phonak, Astana, Team RadioShack i Trek–Segafredo.
En el seu palmarès destaquen dos campionats nacionals en ruta, el 2004 i 2006, i la Volta a Luxemburg del 2007. Va participar en els Jocs Olímpics d'Estiu de 2004 i 2012.

## Palmarès

* 1998
** 1r al Tour al País de Vaud
* 2002
** Campió de Suïssa en ruta sub-23
** Vencedor d'una etapa al Gran Premi Guillem Tell
* 2004
** Campió de Suïssa en ruta
** 1r a la Rund um den Bühler
* 2006
** Campió de Suïssa en ruta
* 2007
** 1r a la Volta a Luxemburg i vencedor d'una etapa
* 2008
** Vencedor d'una etapa a la Volta a Turquia
* 2009
** Vencedor d'una etapa a la Volta a Luxemburg
** Vencedor de la classificació dels esprints al Tour de Romandia
* 2013
** Vencedor d'una etapa a la Volta a Suïssa

### Resultats al Tour de França

* 2007. Abandona junt amb tot l'equip Astana (16a etapa)
* 2009. 138è de la classificació general
* 2010. 114è de la classificació general
* 2014. 101è de la classificació general
* 2015. 102è de la classificació general
* 2016. 123è de la classificació general

### Resultats al Giro d'Itàlia

* 2005. 120è de la classificació general
* 2006. 94è de la classificació general

### Resultats a la Volta a Espanya

* 2012. 92è de la classificació general

## Referències

* ↑ «Grégory Rast anuncia su retirada» (en spanish), 06-08-2018. [Consulta: 27 agost 2024].
* ↑ «Gregory Rast to retire at the end of the season». Cyclingnews.com. Immediate Media Company, 06-08-2018.
* ↑ «National Championship, Road, Elite, Switzerland (Men)». Cycling Archives. [Consulta: 14 març 2015].
* ↑ «Olympedia – Grégory Rast». [Consulta: 27 agost 2024].

## Enllaços externs

* Fitxa a sitiodeciclismo.net
* Fitxa a procyclingstats.com
# Asimowita

La asimowita és un mineral de la classe dels silicats. Rep el nom en honor de Paul D. Asimow (n. 1969), professor de geologia i geoquímica a l'Institut de Tecnologia de Califòrnia, per "la seva investigació en petrologia ígnia i computacional i física de minerals i per explorar el comportament dels materials en condicions de xoc".

## Característiques

La asimowita és un silicat de fórmula química Fe$^{2+}$₄O(Si₂O₇). Tot i que aquesta fórmula s'escriviria normalment com a β-Fe2+ 2SiO₄ per emfatitzar la seva relació polimòrfica amb la faialita, l'asimowita, de la mateixa manera que la wadsleyita amb magnesi dominant, és en realitat un sorosilicat i no un membre del grup de l'olivina. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema ortoròmbic. És un mineral polimorf amb la faialita i l'ahrensita.
Les mostres que van servir per a determinar l'espècie, el que es coneix com a material tipus, es troben conservats a les col·leccions mineralògiques del Museu d'Història Natural de la Universitat de Florència, a Itàlia, amb el número de catàleg: 3238/i, i a la Universitat de Frankfurt.

## Formació i jaciments

Va ser descoberta al meteorit Suizhou, associada a faialita. El meteorit Suizhou, l'únic indret de tot el planeta on ha estat descrita aquesta espècie mineral, és una condrita L6 recollida en el mes d'abril de 1986 a la localitat de Xihe, dins el districte de Zengdu (Hubei, República Popular de la Xina).

## Referències

* ↑ «Asimowite» (en anglès). Mindat. [Consulta: 18 juliol 2021].
* ↑ «Suizhou meteorite (Suizhou L6 chondrite), Xihe, Zengdu District (Cengdou District), Suizhou, Hubei, China» (en anglès). Mindat. [Consulta: 18 juliol 2021].
# Mateu Panaret

Mateu Àngel o Mateu Panaret (Matthaeus Angelus o Matthaeus Panaretus, Ματταῖος, o Ἄγγελος ὁ Παναρέτος), fou un monjo romà d'Orient, qüestor eclesiàstic en època indeterminada. Podria ser el mateix que el monjo Panaret ambaixador de Miquel VIII Paleòleg al papa Gregori X i al concili de Lió.
Va escriure:
* 1. "Antithesis contra Thomam Aquinatem de Processione Spiritus Sancti"
* 2. Πῶς ἐστὶν ὁ ἐνδικὸν τόπος ἔνθα αἱ ψυχαὶ καθαίρονται πρὶν
* 3. " Dissertatio contra Latinos de Primatu Papae"
* 4. " Refutatio Sex Capitum a Latinis editorum in Defensionem Processionis Spiritus Sancti ex Patre et Filio"
* 5. " Demonstratio in quot Absurditates Latini incident dum Spiritum Sanctum etiam a Filio procedere asserunt"
* 6. " Dissert. de aliis XXII. Latinorum Erroribus"
* 7. " Dissert. contra Latinos de Azymis"
# Shake Hands with the Devil

«Shake Hands with the Devil» té aquests significats:
* Shake Hands with the Devil (pel·lícula de 1959), pel·lícula dirigida per Michael Anderson
* Shake Hands with the Devil (pel·lícula de 2007), pel·lícula canadenca sobre el llibre de Dallaire
* Shake Hands with the Devil (àlbum), àlbum de Kris Kristofferson de 1979
* Shake Hands with the Devil (anglès) o J'ai serré la main du diable (francès), llibre del tinent general canadenc Roméo Dallaire sobre el genocidi de Ruanda
* Shake Hands With the Devil: The Journey of Roméo Dallaire, documental canadenc del 2004 inspirat en el llibre de Dallaire
# Creu de terme del Portal

La creu de terme del Portal és una obra dels Prats de Rei (Anoia) inclosa a l'Inventari del Patrimoni Arquitectònic de Catalunya.

## Descripció

Reproducció de la creu de terme decorada amb motius figurats a l'anvers i revers, tambor, enllaç entre la creu i aquest, i coronament de la creu. És de pedra i reposa damunt columna de secció poligonal i monolítica. En una cara s'hi va representar Crist crucificat i a l'altre la Mare de Déu amb Nen, damunt d'un escut heràldic. A l'enllaç entre la creu i el tambor hi ha un frare pregant que sembla portar el "Llibre" (Sagrades Escriptures). Al tambor i emmarcats per arcs apuntats s'alternen les figures de Sants, d'home i dona, i tot alls portant les simbologies pròpies del martiri: palma. Corona, cadenes, ... La creu és coronada per la figura d'un pelicà que dona menjar al seu petit. Altres elements decoratius són uns caps de lleó a la part de dalt de la creu.

## Història

És una reproducció feta l'any 1940(?) per SION (?) com consta escrit. La creu original es troba exposada a l'interior de l'església parroquial.

## Referències

* 1 2 «Reproducció de la creu de terme del Portal». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# Pascal Richard

Pascal Richard (Vevey, Vaud, 16 de març de 1964) és un ciclista suís, ja retirat, que fou professional entre el 1986 i el 2000. Durant aquests anys aconseguí més de 60 victòries, destacant quatre etapes al Giro d'Itàlia, dues al Tour de França, dos Campionats de Suïssa en ruta, la Volta a Llombardia de 1993 i la Lieja-Bastogne-Lieja de 1996.
El 1996 va guanyar la medalla d'or de la prova en ruta del Jocs Olímpics d'Atlanta.

## Palmarès

* 1985
** 1r al Gran Premi Guillem Tell
* 1986
** Campió de Suïssa de muntanya
** Vencedor d'una etapa de la Volta a Astúries
* 1987
** Campió de Suïssa de muntanya
* 1988
** Campió del món de ciclocròs
* 1989
** Campió de Suïssa en ruta
** Campió de Suïssa de muntanya
** Vencedor d'una etapa del Tour de França
* 1990
** 1r al Tre Valli Varesine
* 1991
** Campió de Suïssa de muntanya
** 1r al Trofeu Laigueglia
** Vencedor de 2 etapes del Tour de Romandia
** Vencedor d'una etapa de la Tirrena-Adriàtica
* 1993
** Campió de Suïssa en ruta
** 1r a la Volta a Llombardia
** 1r al Tour de Romandia i vencedor de 2 etapes
** 1r al Giro del Lazio
** 1r al Giro della Romagna
** 1r al Trofeo dello Scalatore i vencedor de dos proves
** Vencedor d'una etapa del Critèrium Internacional
* 1994
** 1r al Tour de Romandia i vencedor de 2 etapes
** 1r a la Volta a Suïssa i vencedor d'una etapa
** 1r al Grosser Preis des Kantons Aargau
** Vencedor d'una etapa del Giro d'Itàlia i 1r del Gran Premi de la Muntanya
** Vencedor d'una etapa de la París-Niça
* 1995
** 1r al Giro del Lazio
** 1r al Giro della Provincia di Reggio Calabria
** 1r al Grosser Preis des Kantons Aargau
** 1r al Trofeu Melinda
** Vencedor de 2 etapes del Giro d'Itàlia
** Vencedor d'una etapa de la París-Niça
* 1996
** Or a la prova en ruta dels Jocs Olímpics de Los Angeles
** 1r a la Lieja-Bastogne-Lieja
** Vencedor d'una etapa del Giro d'Itàlia
** Vencedor d'una etapa del Tour de França
* 1999
** 1r al Critèrium dels Abruços
** Vencedor d'una etapa de la Volta a Suïssa

### Resultats al Giro d'Itàlia

* 1992. 56è de la classificació general
* 1994. 15è de la classificació general. Vencedor d'una etapa. 1r del Gran Premi de la Muntanya
* 1995. 13è de la classificació general. Vencedor de 2 etapes
* 1996. Abandona. Vencedor d'una etapa
* 1999. 55è de la classificació general

### Resultats al Tour de França

* 1988. Abandona (3a etapa)
* 1989. 23è de la classificació general. Vencedor d'una etapa
* 1990. Abandona (14a etapa)
* 1991. 49è de la classificació general
* 1992. Abandona (5a etapa)
* 1996. 47è de la classificació general. Vencedor d'una etapa

### Resultats a la Volta a Espanya

* 1997. 34è de la classificació general
* 1998. 92è de la classificació general

## Referències

* ↑ «RICHARD Pascal». [Consulta: 3 desembre 2023].
* ↑ AFP «Richard gana la Vuelta a Lombardía» (en castellà). El País [Madrid], 10-10-1993. ISSN: 1134-6582.
* ↑ EFE «El suizo Richard vence en la Lieja-Bastogne-Lieja» (en castellà). El País [Madrid], 22-04-1996. ISSN: 1134-6582.
* ↑ «Olympedia – Pascal Richard». [Consulta: 3 desembre 2023].

## Enllaços externs

* Fitxa de Pascal Richard a sitiodeciclismo.net